Pielikums Nr. 9

**JELGAVAS VALSTSPILSĒTAS PAŠVALDĪBAS 2025. GADA 28. AUGUSTA**

**SAISTOŠO NOTEIKUMU NR. 25-8**

**“GROZĪJUMI JELGAVAS VALSTSPILSĒTAS PAŠVALDĪBAS 2025. GADA 18. FEBRUĀRA SAISTOŠAJOS NOTEIKUMOS NR. 25-3**

**“JELGAVAS VALSTSPILSĒTAS PAŠVALDĪBAS BUDŽETS 2025. GADAM””**

**PASKAIDROJUMA RAKSTS**

Pamatojoties uz Ministru kabineta 2024. gada 17. decembra noteikumiem Nr.879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevumu saņemšanai” un Jelgavas valstspilsētas pašvaldības domes priekšsēdētāja izdotajiem rīkojumiem par finansējuma piešķiršanu no programmas “Līdzekļi neparedzētiem gadījumiem” laika periodā no iepriekšējiem budžeta grozījumiem līdz 2025.gada 28.augustam, sagatavoti Jelgavas valstspilsētas pašvaldības (turpmāk – Pašvaldība) 2025. gada budžeta grozījumi:

* precizējot aizņēmuma līdzekļus,
* attiecīgi precizējot izdevumus pamatbudžetā pa valdības funkcionālajām kategorijām, ekonomiskās klasifikācijas kodiem un finansēšanas sadaļu.

1. **PAMATBUDŽETS**
   1. **IEŅĒMUMI**

Pašvaldības ieņēmumu prognoze kopumā palielināta par **214 250 *euro***, kas ir aizņēmuma līdzekļi investīciju projekta īstenošanai*.*

Tabula Nr. 1

Pamatbudžeta ieņēmumu izmaiņas uz 28.08.2025., *euro*

|  |  |  |  |  |
| --- | --- | --- | --- | --- |
| **Nosaukums** | **Transferti** | **Pašvaldības budžeta ieņēmumi** | **Aizņēmuma līdzekļi** | **KOPĀ** |
| **Ieņēmumi kopā, t. sk.** | **0** | **0** | **214 250** | **214 250** |
| **Finansēšana:** aizņēmuma līdzekļi | 0 | 0 | 214 250 | 214 250 |

* **Aizņēmuma līdzekļi** *tiek* *palielināti* par **214 250 *euro***,kas ir plānotais finansējums
  + 106 250 *euro* – investīciju projekta “Lietus ūdens atvades kapacitātes uzlabošana Pulkveža Brieža ielas sateces baseinā, Jelgavā” īstenošanai,
  + 108 000 *euro* – prioritārā investīciju projekta “Ēkas Mātera ielā 30 pārbūve Jelgavas Mākslas skolas vajadzībām” īstenošanai.
  1. **IZDEVUMI**

Budžeta izdevumu daļa precizēta analogi saņemtajiem ieņēmumiem un veiktajiem iekšējiem grozījumiem starp funkcionālajām kategorijām.

Tabula Nr. 2

Pamatbudžeta izdevumu izmaiņas uz 28.08.2025., *euro*

|  |  |  |  |  |  |
| --- | --- | --- | --- | --- | --- |
| **Funkcionālās klasifikācijas kods** | **Nosaukums** | **Dotācija no vispārējiem ieņēmumiem** | **Budžeta iestāžu ieņēmumi** | **Valsts budžeta transferti/ pašvaldību budžeta transferti** | **KOPĀ** |
| **I. Izdevumi atbilstoši funkcionālajām kategorijām** | | **245 000** | **0** | **0** | **245 000** |
| 01.000. | Vispārējie valdības dienesti | -15 500 | 0 | 0 | -15 500 |
| 05.000. | Vides aizsardzība | 125 000 | 0 | 0 | 125 000 |
| 08.000. | Atpūta, kultūra un reliģija | 8500 | 0 | 0 | 8500 |
| 09.000. | Izglītība | 127 000 | 0 | 0 | 127 000 |
| **II. Finansēšana** | | **-30 750** | **0** | **0** | **-30 750** |
| **Naudas līdzekļu atlikums uz perioda beigām** | | -30 750 | **0** | 0 | -30 750 |
| **PAVISAM IZDEVUMI** | | **214 250** | **0** | **0** | **214 250** |

**01.000. Vispārējie valdības dienesti** – izdevumi *tiek samazināti* par **15 500 *euro* programmai “Līdzekļi neparedzētiem gadījumiem”**, attiecīgi tos novirzot kā papildu finansējumu citu funkciju (pasākumu) īstenošanai (tāme 01.891.).

**05.000. Vides aizsardzība –** izdevumi *tiek palielināti* par **125 000 *euro*** investīciju projekta “Lietus ūdens atvades kapacitātes uzlabošana Pulkveža Brieža ielas sateces baseinā, Jelgavā” **(tāme 05.203.)**, t.sk.:

* 106 250 *euro* – aizņēmuma līdzekļi,
* 18 750 *euro* – Pašvaldības līdzfinansējums.

**08.000. Atpūta, kultūra un reliģija –** izdevumi *tiek palielināti* **8500 *euro*** apmērā. No programmas “Līdzekļi neparedzētiem gadījumiem” pievirzīta dotācija tāmei **08.103.“Dotācija sporta pasākumiem”,** t.sk.:

* + - 3000 *euro* – Latvijas sporta veterānu-senioru savienībai telpu nomas maksas segšanai finālsacensību organizēšanai Zemgales Olimpiskajā centrā,
    - 3000 *euro* – boksa-kikboksa sporta klubam “Labākais” dalībai “Pasaules čempionātā šahboksā 2025”;

tāmei **08.292. “Pilsētas pasākumi”**:

* 2500 *euro* – ar sportu saistītās kopienas saliedēšanai un basketbola popularizēšanai “EiroBasket 2025” laikā no 27.08.2025.līdz 14.09.2025., veicinot pilsētas popularizēšanu un atpazīstamību.

**09.000. Izglītība –** izdevumi *tiek palielināti* **127 000 *euro***. No programmas “Līdzekļi neparedzētiem gadījumiem” pievirzīta dotācija 7000 *euro* tāmei **09.219.1.“**V**ispārizglītojošo skolu darbības nodrošināšana”** naudas balvu izmaksai Jelgavas valstspilsētas pašvaldības izglītības iestāžu koriem par augstiem sasniegumiem XIII Latvijas Skolu jaunatnes dziesmu un deju svētku Koru konkursa finālā, t.sk.:

* 3000 *euro* – Jelgavas 4.vidusskolas jauktajam korim “Rotā”,
* 2000 *euro* – Jelgavas 4.vidusskolas meiteņu korim “Spīgo studija”,
* 2000 *euro* – Jelgavas Valsts ģimnāzijas jauktajam korim “Skali”;

Tāmei **09.512.1. “Prioritārā investīciju projekta “Ēkas Mātera ielā 30 pārbūve Jelgavas Mākslas skolas vajadzībām”** īstenošanai 120 000 *euro*, t.sk.:

* 108 000 *euro* – aizņēmuma līdzekļi,
* 12 000 *euro* – Pašvaldības līdzfinansējums.

**1.3. Finansēšana**

Finansēšanas daļu veido aizņēmumu pamatsummu atmaksa, līdzdalība komersantu pašu kapitālā un naudas līdzekļu atlikums uz perioda beigām.

Naudas līdzekļu atlikums uz perioda beigām *samazināts par* **30 750 *euro,*** kas novirzīts kā līdzfinansējums investīciju projektu īstenošanai.

Domes priekšsēdētājs M. Daģis

I. Krīgere, 63005525